Diari Oficial de la Generalitat Valenciana


Sumari del DOGV 8394, del 01-10-2018 (2018/8999)

RESOLUCIÓ d'11 de setembre de 2018, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana que figuren en l'annex quant a la titularitat o denominació específica.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8394

Data del DOGV
:   01-10-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/8999


Data del document
:   11-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ d'11 de setembre de 2018, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana que figuren en l'annex quant a la titularitat o denominació específica. [2018/8999]  
Els expedients han sigut iniciats a instàncies dels representants de la titularitat dels centres docents privats que figuren en l'annex, així com dels representants de les titularitats adquirents, en sol·licitud de modificació de l'autorització d'aquests centres per canvi de titularitat i de denominació específica  
Vist que s'ha comprovat en els expedients esmentats el compliment, per part de les noves titularitats, dels requisits exigits per la normativa vigent.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer (BOE 12.03.2010); i el Decret 115/1990, de 9 de juliol, del Consell de la Generalitat, pel qual es crea el Registre de Centres Docents de la Comunitat Valenciana.  
Vista la proposta del director general de Centres i Personal Docent i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització per canvi de titularitat i de denominació específica dels centres que s'indiquen en l'annex, i en els termes que s'hi especifiquen.  
  
Segon  
La present resolució donarà lloc a les inscripcions corresponents en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà que aquest siga notificat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà que siga notificat.  
  
Per als interessats que no siguen objecte de notificació, els terminis començaran a comptar des de l'endemà que siga publicat en el Diari Oficial de la Generalitat Valenciana.  
  
València, 11 de setembre de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.  
  
ANNEX  
  
Expedient núm. 2016/511.  
Codi: 01714489.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: San Alberto Magno.  
Anterior titularitat: Monteverde, Sociedad de Gestión Educacional, Societat Limitada.  
Nova titularitat que s'autoritza: Alenda Escuela Viva, Societat Laboral Limitada.  
Domicili: autovia Alacant-Madrid, km 15. Urbanització Alenda Golf.  
Localitat: Monforte del Cid (03408).  
Província: Alacant.  
  
Expedient núm. 2018/330.  
Codi: 92246459.  
Denominació genèrica del centre: centre d'Educació Infantil de primer cicle.  
Denominació específica del centre: Sol y Luna.  
Anterior titularitat: Escola Infantil La Morera, Societat Limitada.  
Nova titularitat que s'autoritza: Escola Sol i Lluna, Societat Limitada.  
Domicili: carrer Ramón y Cajal, núm. 42.  
Localitat: Sant Vicent del Raspeig (03334).  
Província: Alacant.  
  
Expedient núm. 2018/301.  
Codi: 08033457.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Pío XII.  
Anterior titularitat: Congregació Germandat de Sacerdots Operaris Diocesans del Cor de Jesús.  
Nova titularitat que s'autoritza: Fundación Escuela Viva.  
Domicili: carrer Alboraia, núm. 9.  
Localitat: València (46999).  
Província: València.  
Els efectes d'aquest canvi de titularitat són des del dia 1 de setembre de 2018.  
  
Expedient núm. 2018/351.  
Codi: 33612030.  
Denominació genèrica del centre: centre d'Educació Infantil de primer cicle.  
Anterior denominació específica del centre: Mi Casita.  
Nova denominació específica que s'autoritza: Trébol Montessori.  
Domicili: c/ Santa Teresa, núm. 9.  
Localitat: Godella (46541).  
Província: València.  
  
Expedient núm. 2018/384.  
Codi: 69635051.  
Denominació genèrica del centre: centre d'Educació Infantil de primer cicle.  
Anterior denominació específica del centre: Pequecole Benimaclet.  
Nova denominació específica que s'autoritza: Dino School-Benimaclet.  
Anterior titularitat: Megadiver Infancial, Societat Limitada.  
Nova titularitat que s'autoritza: Liaria Serveis, Societat Limitada.  
Domicili: c/ Benicarló, núm. 28 i 30.  
Localitat: València (46537).  
Província: València.  
  
Expedient núm. 2018/355.  
Codi: 22676372.  
Denominació genèrica del centre: centre d'Educació Infantil de primer cicle.  
Anterior denominació específica del centre: Chiquitín Ribera Baixa.  
Nova denominació específica que s'autoritza: Educapark.  
Domicili: c/ Sénia, núm.8. Polígon Industrial UEC-23.  
Localitat: Sueca (46642).  
Província: València.  
  
Expedient núm. 2018/356.  
Codi: 19740028.  
Denominació genèrica del centre: centre d'Educació Infantil de primer cicle.  
Denominació específica del centre: Els Noguers.  
Anterior titularitat: Escola Infantil Els Noguers, Societat Limitada.  
  
Nova titularitat que s'autoritza: Els Noguers, Cooperativa Valenciana.  
Domicili: carretera Paiporta-Albal, km. 1.  
Localitat: Picanya (46976).  
Província: València.